Tájékoztatásul közöljük, hogy

**Pusztaszabolcs várost érintően**

2022. október 21-én

8:00 – 16:00 között

az ivóvíz-hálózaton rekonstrukciós munkát, vezeték szakasz összekötést és szivacsos mosatást, mechanikai tisztítást végzünk.

A munkálatok vízkorlátozással járnak, ezért a város É-i oldalán, a Vasúttól Velence felé lévő területen vízhiányra kell készülni, továbbá a város D-i részén nyomáscsökkenés fordulhat elő.

Az érintett területen az ivóvízellátást tartályos ivóvízszállítással biztosítjuk. Amennyiben tartályos ivóvizet igényelnének, kérjük, a DRV-infovonalon jelezzék.

A DRV Zrt. kiemelt figyelmet fordít a szolgáltatott ivóvíz megfelelő minőségére, amelynek fenntartásához a vezetékek rekonstrukciója, mosatása, fertőtlenítése is elengedhetetlen. Az ezzel járó esetleges kényelmetlenségekért kérjük szíves megértésüket.

További információ a hibafelvevő szolgálatnál kérhető a **DRV-infovonalon**, a **06 80 240 240**-es telefonszám **1-es menüpontjának** hívásával.

Türelmüket és együttműködésüket tisztelettel köszönjük.

Velence, 2022. október 17.

Dunántúli Regionális Vízmű Zrt.